S-9/2010

Ár 2010, mánudaginn 1. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 9/2010: Ákæruvaldið (S-kk-nf F-kk-nf S-kk-nf) gegn H-kk-þgf H-kk-þgf J-kk-þgf (H-kk-nf I-kk-nf hrl), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 30. desember sl. á hendur ákærða, H-kk-þgf H-kk-þgf J-kk-þgf, kt. 000000-0000, Austurbrún 4, Reykjavík, „fyrir eftirtalin brot:

I.

Fyrir þjófnað, með því að hafa fimmtudaginn 27. nóvember 2008, í félagi við A, kt. 000000-0000, brotist inn í verslunina Fotoval, Skipholti 50b í Reykjavík, með því að brjóta glugga verslunarinnar með hellusteinum, og stolið þremur myndavélum, samtals að verðmæti 108.000 krónur.

Þetta telst varða við 244. gr. almennra hegningarlaga nr. 19/1940.

Í málinu gerir G-kk-nf H-kk-nf G-kk-nf, f.h. Vörður tryggingar hf, kt. 000000-0000, kröfu um greiðslu á kr. 356-490 auk vaxta frá tjónsdegi skv. 8. gr. laga um vexti og verðtryggingu nr. 38/2001 og dráttarvaxta sk. 9. gr. sömu laga frá uppgjörsdegi sem var 28.05.2009.

II.

Fyrir hylmingu, með því að hafa miðvikudaginn 4. febrúar 2009, í íbúð við Austurbrún 4 í Reykjavík, haft í vörslum sínum fartölvu af gerðinni Toshiba, sem fannst við leit lögreglu, þrátt fyrir að vita að um þjófstolinn mun væri að ræða og þannig haldið honum ólöglega fyrir eiganda hans.

Þetta telst varða við 1. mgr. 254. gr. almennra hegningarlaga nr. 19/1940.

III.

Fyrir fíkniefnalagabrot, með því að hafa miðvikudaginn 4. febrúar 2009, á dvalarstað sínum við Austurbrún 4 í Reykjavík, haft í vörslum sínum 0,33 g af kannabisefni, sem lögregla fann við leit, og 0,23 g af kannabisefni, sem ákærði framvísaði til lögreglu.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, með áorðnum breytingum, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

Þess er krafist að ákærði verði dæmdur til refsingar og greiðslu alls sakarkostnaðar. Jafnframt er þess krafist að gerð verð upptæk 0,56 g af kannabisefni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Bótakrafan í málinu hefur verið felld niður.

Ákæruvaldið hefur lýst því yfir að I. tölulið ákærunnar hafi verið breytt á þann veg að einni myndavél hafi verið stolið en ekki þremur og að fallið hafi verið frá II. tölulið ákærunnar um hylmingu.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Ákærði á að baki nokkurn sakaferil sem nær aftur til ársins 1995. Eru það ýmist fíkniefnabrot, þjófnaðarbrot og brot gegn umferðarlögum. Brot ákærða er að hluta til skilorðsrof við refsidóm 9. apríl 2008 en að hluta til verður hún hegningarauki. Ber að dæma upp 6 fangelsismánuði samkvæmt þeim dómi og gera ákærða refsingu í einu lagi. Þykir refsing ákærða þannig hæfilega ákveðin fangelsi í 8 mánuði. Ákærði hefur tekið sig á og farið í áfengismeðferð en ekki þykir þó fært að skilorðsbinda refsingu hans.

Dæma ber ákærða til þess að sæta upptöku á 0,56 g af kannabisefnum sem hald var lagt á í rannsókn málsins.

Dæma ber ákærða til þess að greiða verjanda sínum, H-kk-þgf I-kk-þgf hrl., 100.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærði, H-kk-nf H-kk-nf J-kk-nf, sæti fangelsi í 8 mánuði.

Ákærði sæti upptöku á 0,56 g af kannabisefnum.

Ákærði greiði verjanda sínum, H-kk-þgf I-kk-þgf hrl. 100.000 krónur í málsvarnarlaun.

P-kk-nf G-kk-nf